Heroes and Villains

**«Heroes and Villains»** er en sang med The Beach Boys, skrevet av bandets leder Brian Wilson sammen med tekstforfatteren Van Dyke Parks. Sangen var opprinnelig ment som det sentrale stykket på det uutgitte albumet *[[Smile (The Beach Boys-album)|SMiLE]]*. Versjonen som ble utgitt som singel sommeren 1967 er en redigert versjon med deler av sangen  spilt inn etter at *SMiLE*-prosjektet var skrinlagt. Singelversjonen av «Heroes and Villains» er det første sporet på albumet *[[Smiley Smile]]*.

I 2004 spilte Brian Wilson inn en versjon for albumet *[[Smile (Brian Wilson-album)|Brian Wilson Presents SMiLE]]*. Denne nyinnspilte versjonen regnes for å være nær identisk med den originale *SMiLE*-versjonen.

Singelen kom på 12.-plass på Billboard Hot 100 i USA.

## Bakgrunn
Tidlig i 1966 fikk Brian Wilson anlagt en sandkasse i sin stue, som han så satte et piano oppi og satt der og komponerte det meste av musikken som var tenkt til *SMiLE*. «Heroes and Villains» var muligens den første sangen Wilson og Van Dyke Parks komponerte sammen, og ifølge Parks kom åpningslinjene av teksten nesten av seg selv mens han hørte Wilson spille sangen på piano. Det ble laget flere korte seksjoner av sangens hovedtema, og flere av disse ble senere spilt inn. Flere temaer fra sangen dukker opp i andre sanger Wilson og Parks skrev for *Smile*.

Det antas at sangen var den første *SMiLE*-sangen som ble skrevet, selv om  «I'm in Great Shape» og «Barnyard» kan ha blitt skrevet på omtrent samme tid. «Good Vibrations», som ble skrevet under og rett etter innspillingene av albumet *[[Pet Sounds]]*, var opprinnelig ikke ment å være med på *SMiLE*.

Teksten er et godt eksempel på Parks lek med ord og hans sans for ordspill, og sammen med sangene «Surf's Up» og «Cabinessence» er dette den mest komplekse og ambisiøse The Beach Boys-sangen tekstmessig. Sangen gjennomgikk en lang prosess med innspillinger og redigeringer før denne versjonen ble utgitt. Minst ett kjent segment ble tatt vekk, den såkalte «Cantina» seksjonen. En versjon med dette segmentet lagt inn finnes som bonusspor på nyutgivelsen av *Smiley Smile* fra 1990.

Carl Wilson la ofte inn tekstlinjen «Bicycle rider, see, see what you've done, done to the church of the American indian», et av temaene som var ment for sangen «Do You Like Worms?», under konsertfremføringer av «Heroes and Villains» som en slags hyllest til broren Brian og de uutgitte sangene fra *SMiLE*.

## Personell

**Den uutgitte ''[[Smile (The Beach Boys-album)|SMiLE]]''-versjonen**
*Brian Wilson – hovedvokal, harmonivokal
*Mike Love – harmonivokal, latter
*Al Jardine – harmonivokal, latter
*Carl Wilson – harmonivokal, latter
*Dennis Wilson – harmonivokal, latter
*Bruce Johnston – harmonivokal, latter
*Hal Blaine – trommer
*Carol Kaye – bass
*Lyle Ritz – kontrabass
*Don Randi – piano
*Billy Strange – gitar

**Singel- og ''[[Smiley Smile]]''-versjonen**
*Brian Wilson – hovedvokal, harmonivokal
*Mike Love – harmonivokal
*Carl Wilson – harmonivokal
*Dennis Wilson – harmonivokal
*Al Jardine – harmonivokal
*Bruce Johnston – harmonivokal
*Hal Blaine – trommer
*Carol Kaye – bass 

**''[[Smile (Brian Wilson-album)|Brian Wilson Presents SMiLE]]''-versjonen fra 2004**
*Brian Wilson – hovedvokal, keyboard
*Scott Bennett – harmonivokal, keyboard
*Nelson Bragg – harmonivokal, perkusjon, fløyte
*Jeff Foskett – harmonivokal, gitar
*Probyn Gregory – harmonivokal, gitar
*Jim Hines – trommer
*Bob Lizik – bass
*Paul Mertons – barytonsaksofon, munnspill
*Taylor Mills – harmonivokal, perkusjon
*Darian Sahanaja – harmonivokal, keyboard
*Nick Walusko – harmonivokal, gitar
*Staffan Findin – basstrombone
*Andreas Forsman – fiolin
*Erik Holm – bratsj
*Anna Landberg – cello
*Malin-My Nilsson – fiolin
*Bjorn Samuelsson – trombone
*Victor Sand – saksofon, tverrfløyte, klarinett
*Markus Sandlund – cello

## Eksterne lenker
*